రిలయన్స్‌ జియోకు వొడాఫోన్‌ షాక్‌!
- రూ.999లకే 'స్మార్ట్‌'ఫోన్‌తో 'ఎంట్రీ'
ముంబయి: దేశీయ టెలికాం దిగ్గజం వొడాఫోన్‌ ఎంట్రీ లెవల్‌ ఫోన్ల విభాగంలోకి అడుగపెట్టనుంది. మార్కెట్లో రిలయన్స్‌ జియో సంస్థ చౌక ధరకే అందిస్తున్న 4జీ ఫీచర్‌ఫోన్‌ను పోటీగా వొడాఫోన్‌ సంస్థ కేవలం రూ.999లకే 4జీ ఆధారిత స్మార్ట్‌ఫోన్‌ను మార్కెట్లోకి అందుబాటులోకి తేనుంది. ఇప్పటికే ఎయిర్‌టెల్‌, బీఎస్‌ఎన్‌ఎల్‌ తక్కువ ధరకే ఫోన్‌లను తీసుకొచ్చేందుకు రంగం సిద్ధం చేసుకున్నాయి. ఇప్పుడు వొడాఫోన్‌ కూడా రూ.999లకే ఎంట్రీ లెవల్‌ 4జీ ఫోన్‌ను ప్రకటించడం విశేషం. ఇందుకోసం దేశీయ సెల్‌ఫోన్ల తయారీ సంస్థ మైక్రోమ్యాక్స్‌తో కలిసి భారత్‌-2 ఆల్ట్రా పేరుతో 4జీతో పనిచేసే స్మార్ట్‌ఫోన్‌ను మార్కెట్లోకి విడుదల చేయనున్నట్టుగా వొడాఫోన్‌ వెల్లడించింది. దీని ధర రూ.2899. అయితే 36 నెలల తర్వాత వొడాఫోన్‌ సంస్థ రూ.1,900లను వినియోగదారుడికి తిరిగి చెల్లించనుంది. భారత్‌-2 అల్ట్రా ఫీచర్లు ఇవే..- 4 అంగుళాల తెర - 1.3 గిగాహెడ్జ్‌ ప్రాసెసర్‌ - 512 ఎంబీ ర్యామ్‌ - 4జీబీ మెమొరీ - 2 మెగాపిక్సెల్‌ వెనుక కెమెరా, 0.3 మెగాపిక్సెల్‌ ముందు కెమెరా - ఆండ్రాయిడ్‌ 6.0 - 1300 ఎంఏహెచ్‌ బ్యాటరీ సామర్థ్యం.
మీ స్నేహితులకు రికమెండ్ చెయ్యండి